**KULTÚRA NAPI FACEBOOK JÁTKÉK**

**Hivatalos játékszabályzata**

A játék szabályzat (a továbbiakban: Szabályzat) vonatkozik a Gyáli Polgármesteri Hivatal (székhely: 2360 Gyál, Kőrösi út 112-114., a továbbiakban: Szervező) által szervezett játékra, amely Gyál Város facebook oldalán érhető el.

A Játékban résztvevő jelentkező a részvétellel elfogadja a jelen Szabályzat rendelkezéseit, és magára nézve kötelezőnek ismeri el az abban foglaltakat.

**1. A Játékban résztvevő személyek**

A Játékban részt vehet minden 18. életévét betöltött, cselekvőképes természetes személy, aki Magyarországon tartózkodási vagy lakóhellyel rendelkezik, és aki a jelen Szabályzatban foglalt valamennyi feltételnek maradéktalanul megfelel, és akivel szemben nem áll fenn a Játékból történő kizárás bármely feltétele (továbbiakban: Játékos).

A Játékban NEM vehetnek részt az alábbi személyek:

· a Szervező munkavállalói, megbízottjai, valamint mindezek közeli hozzátartozói;

· egyéb, a lebonyolításban közvetlenül közreműködő jogi személyek vagy jogi személyiség nélküli szervezetek tulajdonosai, vezető tisztségviselői, munkavállalói, megbízottjai, valamint mindezek közeli hozzátartozói.

A Játékos kijelenti, hogy a Játékra történő jelentkezés során megadott adatai megfelelnek a valóságnak.

**2. A Játék leírása**

Azon játékosok, akik a játék időtartama alatt kommentben megküldik a 4 soros verseket arról, hogy miért szeretik szülővárosukat, Gyál-t, azok közül a háromfős szakmai zsűri a nyertes pályaművet legkésőbb 5 nappal a játék lezárultát követően eredményt/nyertest hirdet.

**3. A Játék időtartama**

A Játék január 22. és január 29. között zajlik.

A Játék időtartamának kezdete előtt és befejezése után érkezett művek érvénytelenek, azok a bírálatban nem vesznek részt.

**4. Jelentkezés a játékra, részvételi feltételek**

A Játékban azok vehetnek részt, akik

a) az adataik kezeléséhez a négysoros vers megküldésével, mint ráutaló magatartással hozzájárulnak,

**5. Nyeremény**

A jelen játékszabályzat feltételeinek megfelelő játékosok között a Szervező 1 nyertest sorsol ki, aki a játék nyereményeként a Szervező által felajánlott következő termékeket kapja:

* 20.000 Ft értékű könyvvásárlási utalvány
* 2 fő részére egy választott színdarabra belépés az Arany János Közösségi Ház és Városi Könyvtárba

A nyeremény másra át nem ruházható és pénzre át nem váltható.

A nyereményekkel kapcsolatban felmerülő esetleges adókötelezettség teljesítése érdekében a Szervező, és a nyertes kötelesek együttműködni.

Kifizetőnek a Szervező minősül azzal, hogy a juttatás kapcsán további adóteher nem merül fel.

A Szervező az itt felsorolt nyereményeken túl további nyereményeket a Játékban nem sorsol ki.

**6. Eredményhirdetés**

 Január 30-án, Gyál város facebook oldalán történik.

Amennyiben a nyertes a nyereményre nem jogosult, vagy a nyereményét a megadott határidőn belül vagy előre egyeztetett időpontban nem veszi át, vagy visszautasítja, a nyereményre a pótnyertes válik jogosulttá. A pótnyertes helyébe is léphet pótnyertes mindaddig, amíg a nyeremény gazdára nem talál. Amennyiben a sorban utolsó helyen álló pótnyertes sem válik jogosulttá, úgy az adott nyereménynek nincs nyertese, az a Szervező tulajdonában marad.

**7. Nyertesek értesítése**

A nyertest a Szervező a facebook-on értesíti privát üzenetben. A Szervező a nyertes(ek) nevét a Gyáli Mi Újság következő számában is közzé teheti. A nyeremények a Gyáli Polgármesteri Hivatalban személyesen vagy írásbeli meghatalmazás alapján eljáró meghatalmazott útján vehetők át.

**8. A nyeremények kézbesítése, átvétele**

A Játékosok kötelesek együttműködni a Szervezővel a nyeremények átvétele, illetve igénybe vétele érdekében. Amennyiben a kötelezettségüknek a Szervező ismételt felszólítása ellenére sem tesznek eleget, különösen, ha a nyereményt határidőben nem veszik át vagy az átvétel helyét a 7. pont szerinti módon az erre való felszólítást követő 3 munkanapon belül nem közlik, és a nyeremény átvétele ezért meghiúsul, a nyeremény a továbbiakban nem vehető át, illetve nem vehető igénybe, és a Szervezőt pedig az emiatt felmerült kárért semmilyen felelősség nem terheli.

A nyertes a nyereményt a Szervezőnek megküldött írásbeli nyilatkozatával visszautasíthatja. A nyeremény visszautasításáról a nyertes az okirat megküldésével haladéktalanul, de legkésőbb a sorsolást követő 3 napon belül köteles tájékoztatni a Szervezőt.

**9. Egyéb rendelkezések**

A Szervező fenntartja magának a jogot a jelen Szabályzat megváltoztatására.

Amennyiben a játékkal kapcsolatban kérdést kíván feltenni, írjon a kabinet@gyal.hu e-mail címre!

Kelt: Gyál, 2019. január „”